stanford-oval/wikipedia huggingface dataset:
Fomalhaut
Planeetta vai pölytussahdus

Tähdellä sanotaan havaitun vuonna 2008 infrapunahavaintojen perusteella planeetta, Fomalhaut b, joka havaittiin vuonna 2008. Hubble-avaruusteleskooppi on ottanut planeetasta kuvia, joiden kooste julkaistiin Science-lehdessä 14. marraskuuta 2008. Kuvissa näkyy selvästi planeetan liike. Planeetta on nyt Fomalhautista noin 18 miljardin kilometrin eli 119 AU:n päässä 872 vuoden kiertoajalla lähellä pölyrenkaan sisäreunaa. Koska planeetan radan arvellaan olevan soikea, sen keskietäisyyden Fomalhautista arvellaan olevan noin 115 AU. Planeetta kiertää silloin noin 18 AU:n päässä pölyrenkaan sisäreunasta. Fomalhaut b:tä sanottiin ensimmäinen suoraan kuvannuksella varmistettu eksoplaneetta.
Planeetan arvioitiin olevan Jupiterin/Saturnuksen tyyppinen kaasuplaneetta, jonka massa on arviolta välillä 0,3–2 Jupiterin massaa ja läpimitta ehkä Jupiterin läpimitan verran.
Koska Fomalhaut on Aurinkoa kirkkaampi, planeetan teoreettinen lämpötila on samaa luokkaa kuin Aurinkokuntamme Neptunuksen lämpötila. Silti planeetalla oletettiin olevan kuuma ulompi kaasukehä, jonka virtausten vaihtelut selittäisivät havaitut planeetan kirkkauden vaihtelut. Planeetan pintalämpötila on ehkä 1 000 K eli noin 700 °C.
Planeetta näkyy himmeänä näkyvässä valossa sen takia, että avaruusteleskooppiin on asennettu Fomalhautin valon himmentävä koronagrafi ja planeetta on keskustähdestään niin kaukana. Infrapuna-alueessa planeetta ei näy. Kirkkauden vaihtelujen ja infrapuna-alueen himmeyden pohjalta oletetaan, että planeetalla olisi valtavat renkaat, paljon suuremmat kuin Saturnuksella, mutta niitä ei voida havaita suoraan.
Planeetta katosi vuonna 2014. Sitä pidetään nykyään asteroiditörmäiksestä syntyneenä pölypilvenä, joka aikaa myöten haajaantui näkymättömiin.
Aiheesta muualla

Kuvia tai muita tiedostoja aiheesta Fomalhaut Wikimedia Commonsissa
| --- | --- |
Tähdet:  Fomalhaut, ε PsA, δ PsA, β PsA, ι PsA, γ PsA, μ PsA, τ PsA, υ PsA, θ PsA, π PsA, η PsA, λ PsA, 8 PsA, 6 PsA, 21 PsA, 7 PsA, 19 PsA, ζ PsA, 13 PsA, TW PsA, 5 PsA, Lacaille 9352, HD 216770
Eksoplaneetat:  Fomalhaut b
Taivaan kirkkaimmat tähdet
Hubblen ottama kuva Fomalhaut b -eksoplaneetasta eri vuosina. Planeetta näkyy pienenä pisteenä.
Fomalhautin ja Aurinkokunnan järjestelmät toisiinsa verrattuna.
Frankfurt Lions

| Frankfurt Lions |
| --- | --- |

Perustettu:  1959
Entiset nimet:  Eintracht Frankfurt (1959-1991) Frankfurter ESC (1991-1994) Frankfurt Lions (1994-2010)
Kaupunki:  Frankfurt am Main
Kotiareena:  Eissporthalle Frankfurt
– kapasiteetti:  6 946
Sarjataso:  Regionalliga
Värit:                
Puheenjohtaja:  1. Stephan Welp 2. Eija Kärkäs
Päävalmentaja:  Andrej Jaufmann
Mestaruudet:  1: (2004)
Infobox OKVirheellinen NIMI-arvo: 
Löwen Frankfurt on saksalainen jääkiekkoseura, jonka kotipaikka on Frankfurt am Main. Löwen pelaa Saksan neljänneksi korkeimmalla sarjatasolla Regionalligassa. Löwen on perustettu vuonna 1959. Saksan pääsarjan DEL-liigan seura on voittanut vuonna 2004.
Löwen irtaantui omaksi seurakseen Eintracht Frankfurtista vuonna 1991 ja nimeksi tuli Frankfurter ESC "Die Löwen" (”Leijonat”). Kun vuonna 1994 DEL-liiga perustettiin, muutettiin nimi englanninkieliseen muotoon Frankfurt Lions.
Seura ajautui selvitystilaan vuonna 2010 ja lakkautti ammattilaistoimintansa luopuen samalla DEL-liigan sarjapaikastaan. Kilpailutoiminta jatkuu neljännellä sarjatasolla Löwen Frankfurt -nimellä.
Saksan jääkiekko
| --- | --- |
DEL: Adler Mannheim · Augsburger Panther · DEG Metro Stars · EHC München · Eisbären Berlin · ERC Ingolstadt · Grizzly Adams Wolfsburg · Hamburg Freezers · Iserlohn Roosters · Krefeld Pinguine · Kölner Haie · Nürnberg Ice Tigers · SERC Wild Wings · Straubing Tigers
DEL2: Bietigheim Steelers · Dresdner Eislöwen · Eispiraten Crimmitschau · ESV Kaufbeuren · EV Landshut · Fischtown Pinguins · Heilbronner Falken · Lausitzer Füchse · Ravensburg Tower Stars · EC Bad Nauheim · SC Riessersee · Starbulls Rosenheim
Oberliga Nord: Hannover Scorpions · EHC Timmendorfer Strand 06 · Hannover Indians · Rostock Piranhas · Hamburger SV · EC Harzer Falken · Adendorfer EC · Hamburg Crocodiles · GEC Ritter Nordhorn
Oberliga Ost: Icefighters Leipzig · Black Dragons Erfurt · Saale Bulls Halle · EHV Schönheide 09 · Tornado Niesky · FASS Berlin · Wild Boys Chemnitz · EHC Jondorfer Falken
Oberliga Süd: Selber Wölfe · EHC Freiburg · Tölzer Löwen · EHC Bayreuth · EHC Klostersee · EC Peiting · EV Füssen · Erding Gladiators · EV Regensburg · Deggendorf Fire · Blue Devils Weiden · Mighty Dogs Schweinfurt
Oberliga West: EC Kassel Huskies · ESC Moskitos Essen · Füchse Duisburg · Grefrather EG · Hammer Eisbären · Herner EV 2007 · Königsborner JEC · Löwen Frankfurt · Neusser EV · Ratinger Ice Aliens
Maajoukkue: Saksan jääkiekkomaajoukkue · Saksan naisten jääkiekkomaajoukkue · Saksan jääkiekkoliitto
FBI Most Wanted Terrorists

FBI:n kotisivuilla käyttämä banneri.
FBI Most Wanted Terrorists on Yhdysvaltain liittovaltion poliisin FBI:n luoma lista terroristeista, joita on etsintäkuulutettu ja joita Yhdysvaltain korkein oikeus syyttää terrorismista. Listan ensimmäinen versio julkaistiin loppuvuodesta 2001 syyskuun 11. päivän iskujen jälkeen. Tällöin lista kattoi 22 terroristia. Viimeisin lisäys listalle tehtiin joulukuussa 2009, kun listalle lisättiin neljä henkilöä epäiltynä Pan Amin lennon 777 kaappauksesta vuodelta 1986.
Lista

| Nimi | Rikoksen päivämäärä | Rikosepäily | Status |
| --- | --- | --- | --- |
| Abu Bakr al-Baghdadi | 2014—2019 | oli Isis-järjestön | Tapettu |
| Abu Nuradin Rustamov | 2014—2016 | oli Isis-järjestön | Tapettu |
| Imad Mughniyeh | 14. kesäkuuta 1985 | TWA:n lento 847 | Tapettu |
| Ali Atwa | 14. kesäkuuta 1985 | TWA:n lento 847 | Kuollut |
| Hassan Izz-Al-Din | 14. kesäkuuta 1985 | TWA:n lento 847 | Vapaana |
| Abdul Rahman Yasin | 17. marraskuuta 1996 | World Trade Centerin pommi-isku 1993 | Vapaana |
| Khalid Sheikh Mohammed | 1994-1995 |  | Kiinniotettu |
| Ahmed Ibrahim Al-Mughassil | 25. kesäkuuta 1996 | Khobar Towersin pommi-isku | Vapaana |
| Ibrahim Salih Mohammed Al-Yacoub | 25. kesäkuuta 1996 | Khobar Towersin pommi-isku | Vapaana |
| Abdelkarim Hussein Mohamed Al-Nasser | 25. kesäkuuta 1996 | Khobar Towersin pommi-isku | Vapaana |
| Mohammed Atef | 7. elokuuta 1998 | Yhdysvaltain lähetystöpommi-iskut Itä-Afrikassa 1998 | Tapettu |
| Osama bin Laden | 7.elokuuta 1998 | Bin Laden on etsintäkuulutettu osallisuudesta Yhdysvaltain lähetystön pommi-iskuihin Dar es Salaamissa, Tansaniassa ja Nairobissa, Keniassa vuonna 1998. Kuoli tulitaistelussa Yhdysvaltain erikoisjoukkojen kanssa toukokuussa 2011. | Tapettu |
| Ayman al-Zawahiri | 7. elokuuta 1998 | Al-Zawahiri on etsintäkuulutettu osallisuudesta Yhdysvaltain lähetystön pommi-iskuihin Dar es Salaamissa, Tansaniassa ja Nairobissa, Keniassa vuonna 1998. | Tapettu |
| Fazul Abdullah Mohammed | 7. elokuuta 1998 | Yhdysvaltain lähetystöpommi-iskut Itä-Afrikassa 1998 | Tapettu |
| Mustafa Mohamed Fadhil | 7. elokuuta 1998 | Yhdysvaltain lähetystöpommi-iskut Itä-Afrikassa 1998 | Tapettu |
| Fahid Mohammed Ally Msalam | 7. elokuuta 1998 | Yhdysvaltain lähetystöpommi-iskut Itä-Afrikassa 1998 | Tapettu |
| Ahmed Ghailani | 7. elokuuta 1998 | Yhdysvaltain lähetystöpommi-iskut Itä-Afrikassa 1998 | Kiinniotettu |
| Sheikh Ahmed Salim Swedan | 7. elokuuta 1998 | Yhdysvaltain lähetystöpommi-iskut Itä-Afrikassa 1998 | Tapettu |
| Abdullah Ahmed Abdullah | 7. elokuuta 1998 | Yhdysvaltain lähetystöpommi-iskut Itä-Afrikassa 1998 | Tapettu |
| Abu Anas al-Libi | 7. elokuuta 1998 | Yhdysvaltain lähetystöpommi-iskut Itä-Afrikassa 1998 | Kuollut |
| Saif al-Adel | 7. elokuuta 1998 | Yhdysvaltain lähetystöpommi-iskut Itä-Afrikassa 1998 | Vapaana |
| Ahmed Mohammed Hamed Ali | 7. elokuuta 1998 | Hamed Ali on etsintäkuulutettu osallisuudesta Yhdysvaltain lähetystön pommi-iskuihin Dar es Salaamissa, Tansaniassa ja Nairobissa, Keniassa vuonna 1998. | Tapettu |
| Muhsin Musa Matwalli Atwah | 7. elokuuta 1998 | Yhdysvaltain lähetystöpommi-iskut Itä-Afrikassa 1998 | Tapettu |
1 Lisäksi 2 000 000 $ Yhdysvaltain lentäjäliitolta

2 Lisäksi 200 000 $ Yhdysvaltain puolustusministeriöltä
Palkkiot

Listalla olevien henkilöiden pidätykseen johtavista vihjeistä maksetaan 5 miljoonasta dollarista ylöspäin. Tällä hetkellä suurin palkkio on tarjolla al-Qaidan johtajasta Ayman al-Zawahiriista, josta tarjottu palkkio on 25 miljoonaa.
Vuoteen 2001 mennessä Yhdysvaltain hallitus oli maksanut palkkioita 62 miljoonan dollarin edestä.
Aiheesta muualla

FBI Most Wanted Terrorists currently listed page
Little by Little / She Is Love

| ”Little by Little / She Is Love” Oasis |
| --- | --- | --- |

Singlen tiedot
 Albumilta: Heathen Chemistry
 Julkaistu: 23. syyskuuta 2002
 Tuottaja(t): Oasis
 Tyylilaji: rock, brittipop
 Kesto: 11.25 (CD)
 Levy-yhtiö: Big Brother Recordings (UK)
Listasijoitukset
  16.
Oasisin muut singlet
| ”Stop Crying Your Heart Out” 2002 | ”Little by Little / She Is Love” 2002 | ”Songbird” 2003 |
Little by Little / She Is Love on rockyhtye Oasiksen single, joka julkaistiin 23. syyskuuta, 2002.
Korkein listasijoitus Ison-Britannian singlelistan sija 2. Kappaleet Little by Little ja She Is Love ovat kumpikin a-puolia, ja ne on kirjoittanut Noel Gallagher. B-puolena on cover The Who -klassikosta My Generation, jonka on kirjoittanut Pete Townshend. Singlestä on myös julkaistu DVD-versio, jonka sisältö on muuten sama lukuun ottamatta My Generation -kappaletta, joka on korvattu kymmenen minuuttia kestävällä kolmannella ja viimeisellä osalla Tour of Brotherly Love -kiertuedokumentista.selvennä Singlen kansi on taiteilija Simon Halfonin suunnittelema.
Kappaleet

Kaikki kappaleet kirjoittanut Noel Gallagher, ellei toisin mainita.
CD RKIDSCD 26, 7" RKID 26, 12" RKID 26T
"Little by Little" - 4:57
"She Is Love" - 3:11
"My Generation" - 4:05 (CD JA 12") (Townshend)
DVD RKIDSDVD 26
"Little by Little" - 5:02
"Little by Little" (Demo) - 4:55
10 minutes of noise and confusion - pt three - 8:31
Saksa CD CDM 6730685
"Little by Little"
"My Generation" (Townshend)
"Columbia" (Live)
"Little by Little" (Live video)
Aiheesta muualla

Oasis - Little By Little (Official Video) YouTubessa
Ford Focus (1998)

| Ford Focus I |
| --- | --- |

Valmistustiedot
Valmistusmaa:   Argentiina  Espanja  Filippiinit  Meksiko  Saksa  Taiwan  Venezuela  Venäjä  Yhdysvallat
Valmistaja:  Ford
Konserni:  Ford Motor Company
Valmistusvuodet:  1998–2004
Korimalli:  3-ovinen hatchback 4-ovinen sedan 5-ovinen hatchback 5-ovinen farmari
Luokka:  C-segmentti
Edeltäjä:  Ford Escort VI Ford Laser
Seuraaja:  Ford Focus II
Teknisesti samankaltaisia:  Ford Transit Connect I
Tekniset tiedot
Pohjalevy:  Ford C170
Moottori:  R4
Iskutilavuus:  1,4–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti
Ford Focus I on Ford Focuksen ensimmäinen sukupolvi, jota valmistettiin vuosina 1998–2004. Se korvasi edeltäneen Ford Escortin. Malli valittiin Vuoden autoksi Euroopassa 1999.
Aiheesta muualla

Kuvia tai muita tiedostoja aiheesta Ford Focus (1998) Wikimedia Commonsissa
Ford Focus Wagon
Ford Focus Sedan
Ensimmäisen sukupolven facelift-malli.
Ford Focus ST170
Ford Focus RS
Louhelainen

Louhelainen on muun muassa seuraavien suomalaisten henkilöiden sukunimi:
Anne Louhelainen (s. 1965), kansanedustaja (Perussuomalaiset ja Sininen tulevaisuus)
Arvi Louhelainen (1896–1949), kansanedustaja (SDP)
Elisa Louhelainen (s. 1959), kestävyysjuoksija
Jesse Louhelainen (s. 1988), skeet-ampuja
Otto Louhelainen (1874–1935), rovasti ja päätoimittaja
Santeri Louhelainen (1878–1923), kansanedustaja (SDP)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lockheed Ventura

| Lockheed Ventura B-34/B-37Lexington  PV-1 Ventura PV-2 Harpoon |
| --- | --- |
 Yhdysvaltain laivaston Lockheed PV-1 Ventura vuonna 1943
Tyyppi:  pommi- ja meritoimintakone
Alkuperämaa:   Yhdysvallat
Valmistaja:  Vega Aircraft Corporation
Suunnittelija:  Lockheed Corporation
Ensilento:  31. heinäkuuta 1941
Esitelty:  syyskuussa 1939
Pääkäyttäjät:  Yhdysvaltain laivasto Yhdysvaltain armeijan ilmavoimat Britannian kuninkaalliset ilmavoimat
Kehitetty mallista:  Lockheed 18 Lodestar
Lockheed Ventura on kaksimoottorinen pommi- ja meritoimintakone. Yhdysvaltalainen Lockheed Corporation kehitti konetyypin Lockheed 18 Lodestar -siviilikuljetuskoneesta korvaamaan aiempi Lockheed Hudson. 
Konetyyppiä käyttivät toisessa maailmansodassa Brittiläisen kansainyhteisön valtiot kutsumanimellä Ventura, ja Yhdysvallat tyyppinimillä B-37/B-34 Lexington sekä PV Ventura/Harpoon. Sitä käyttivät pieninä määrinä myös Vapaa Ranska, Brasilia, Italia, Japani, Alankomaat, Portugali, Peru ja muutamat siviilitahot.
Aiheesta muualla

Kuvia tai muita tiedostoja aiheesta Lockheed Ventura Wikimedia Commonsissa
Luettelo Andorrassa ilmestyvistä sanomalehdistä

Tämä on luettelo Andorrassa ilmestyvistä sanomalehdistä. Kaikki Andorrassa ilmestyvät sanomalehdet ovat katalaaninkielisiä.
Bondia
Crónica Económica Andorra (Andorra la Vella)
Diari d'Andorra (Andorra la Vella)
diari més (aka més Andorra) (Andorra la Vella)
El Periòdic d'Andorra / El Periòdic (Escaldes-Engordany)
Encamp Jove (Encamp)
Aiheesta muualla

Crónica Económica Andorra[vanhentunut linkki]
Diari d'Andorra
diari més (Arkistoitu – Internet Archive)
El Periòdic d'Andorra
Encamp Jove
Frankfurter Allgemeine Zeitung

| Frankfurter Allgemeine Zeitung |
| --- | --- |


Lehtityyppi:  päivälehti
Julkaisija:  Fazit-Stiftung
ISSN:  1431-3138 ja 1866-5314 ISSN 0174-4909, 1431-3138 ja 1866-5314
Perustettu:  1949
Päätoimittaja:  Werner D'Inka Berthold Kohler Günther Nonnenmacher Frank Schirrmacher Holger Steltzner
Sitoutuneisuus:  liberaalikonservatistinen
Kotikunta:  Frankfurt
Kotimaa:   Saksa
Sivukoko:  Broadsheet
Kieli:  saksa
Aiheesta muualla
www.faz.de
FAZ:n toimitus Frankfurtissa.
Frankfurter Allgemeine Zeitung (FAZ) on päivittäinen sanomalehti, joka ilmestyy Frankfurt am Mainissa, Saksassa. Lehti on perustettu vuonna 1949, ja sen epäsuora edeltäjä oli Hitlerin vuonna 1943 lakkauttama Frankfurter Zeitung.
Sanomalehdellä on noin 200 000 kappaleen levikki. Sen sunnuntainumero on Frankfurter Allgemeine Sonntagszeitung.
Aiheesta muualla

Wikimedia Commonsissa on kuvia tai muita tiedostoja aiheesta .
Frankfurter Allgemeine Zeitungin verkkoversio
Ludwig David Morenz

Ludwig David Morenz (s. 1965)  on saksalainen egyptologi ja professori.
Opinnot ja ura

Morenz opiskeli Hallen yliopistossa vuosina 1985–1990, tutkimuskohteina egyptologia, koptilaisuus, assyriologia sekä klassillinen arkeologia. Jatko-opinnot hän suoritti vuosina 1990–1993 Leipzigin yliopistossa, jossa hän opiskeli egyptologiaa, assyriologiaa ja Lähi-idän uskonnollista historiaa. Hän väitteli tohtoriksi vuonna 1994. Saksan tutkimussäätiön (DFG:n) tutkijatohtorina hän oli vuosina 1998–2001.
Vuonna 1992 hän osallistui arkeologisiin kaivauksiin Tell Bubastisissa. Morenz oli mukana kaivauksilla Nag Abu Saidissa, yhteistyössä Liverpoolin yliopiston tutkijan M. Collierin kanssa sekä Heluanin alueella Egyptissä.
Julkaisuja

Der Erinnerer – ein bedrohlicher altägyptischer Dämon und die existentielle Furcht vor dem Totengericht, 2015
Das Hochplateau von Serabit el-Chadim : Landschaftsarchäologie und Kulturpoetik, 2014
Medienevolution und die Gewinnung neuer Denkräume : das frühneolithische Zeichensystem (10./9. Jt. v. Chr.) und seine Folgen, 2014
Die Zeit der Regionen im Spiegel der Gebelein-Region. Kulturgeschichtliche Re-Konstruktionen (= Probleme der Ägyptologie. Bd. 27). Brill, 2010
Sinn und Spiel der Zeichen : visuelle Poesie im alten Ägypten, 2008
Bild-Buchstaben und symbolische Zeichen : die Herausbildung der Schrift in der hohen Kultur Altägyptens, 2004
Beiträge zur ägyptischen Schriftlichkeitskultur des Mittleren Reiches und der Zweiten Zwischenzeit, 1995
Käännös suomeksi
Louhelan koulu

Louhelan koulu on kansakouluna ja peruskoulun ala-asteena sekä erityiskouluna 1960-90-luvuilla toiminut koulu Joensuussa. Se valmistui Joensuun Länsikadulle syksyllä 1965. Oppilaita oli aluksi yli 700, ja koulua piti käydä aamu- ja iltavuoroissa.
1990-luvun alussa Louhelan koulupiirin eli Joensuun eteläisen keskustan oppilaat siirtyivät Joensuun normaalikouluun ja Kanervalan kouluun. Normaalikoululla oli etuoikeus oppilaiden ottoon, sillä se on harjoittelukoulu. Louhelan koulussa oli myös cp-vammaisten ja kuulovammaisten koulut. Koulutyö päättyi 1990-luvun aikana.
Kun koululuokat tyhjenivät oppilaista, tiloja sai muun muassa Pohjois-Karjalan tanssiopisto, joka aloitti siellä toimintansa vuonna 1992. Joensuun Tiedepuisto aloitti pihasiivessä vuonna 1990. Tiedepuisto laajeni vähitellen, vanhan koulun päälle rakennettiin laajennuksia ja nyt koko koulun tontti on Tiedepuistoa.
Frankfurt

Frankfurt voi tarkoittaa kahta Saksassa nykyään sijaitsevaa kaupunkia sekä yhtä nykyisen Saksan alueella sijainnutta historiallista kaupunkivaltiota:
Frankfurt am Main, Mainjoen varrella Hessenin osavaltiossa läntisessä Saksassa
Frankfurtin vapaakaupunki, Frankfurt am Mainista muodostunut kaupunkivaltio vuosina 1372–1866
Frankfurt (Oder), Oderjoen varrella Brandenburgin osavaltiossa Saksan ja Puolan rajalla.
Sukunimi

Harry G. Frankfurt (1929–2023), yhdysvaltalainen moraalifilosofi
Suzanne „Suzie“ Frankfurt (1931–2005), yhdysvaltalainen muotoilija ja taiteilija
Muita merkityksiä

Frankfurtin lentoasema Frankfurt am Mainissa
Frankfurtin koulukunta, 1930-luvulla syntynyt filosofinen ja yhteiskuntateoreettinen koulukunta
Eintracht Frankfurt, jalkapalloseura Frankfurt am Mainista.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frankfurt”, voi hakea sivunnimihaulla, laajalla sivunnimihaulla tai tekstihaulla.
GJ 380

| GJ 380 |
| --- | --- |
HD-designaatio:  88230
Fyysiset ominaisuudet
Näennäinen kirkkaus:  6,61 mv
Absoluuttinen kirkkaus:  8,17 Mv
Valovoima:  0,046 aurinkoa
Spektriluokka:  K5 V
Lämpötila:  4 000 K
Massa:  0,64 M☉
Säde:  0,59±0,03 R☉
Muuttujatyyppi:  Flare-muuttuja
Ikä:  1 × 109 vuotta
Astrometriset ominaisuudet
Tähdistö:  Iso karhu
Rektaskensio (J2000):  10h 11m 22,1411s
Deklinaatio (J2000):  +49° 27′ 15,252″
Etäisyys:  15,89 ± 0,06 valovuotta (4,87 ± 0,02 parsekia)
Parallaksi:  205,23 ± 0,81 mas
Säteisnopeus:  -26,1 km/s
Ominaisliike:  RA: -1361,65 Dec.: -505,14 mas/v
GJ 380 on Ison karhun tähdistössä alle 16 valovuoden päässä Maasta sijaitseva pääsarjan tähti, jolla on suhteellisen korkea ominaisliike. Sen kromosfääri on aktiivinen. Siinä esiintyy auringonpilkkuja.[lähde? ]
François Coppée

| François Coppée |
| --- | --- |
 François Coppée
Henkilötiedot
Syntynyt: 1842
Kuollut: 1908 (65–66 vuotta)
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Kirjallinen suuntaus: parnassolaisuus
 Nimikirjoitus
Muuta tietoa
 Ranskan akatemian jäsen 
Aiheesta muualla
Löydä lisää kirjailijoitaKirjallisuuden teemasivulta
François Coppée (1842−1908) oli ranskalainen runoilija. Hän liittyi parnassolaisiin ja tuli tunnetuksi runoelmallaan Grève des forgerons (1869), jossa hän puoltaa työväen asiaa, sekä yksinäytöksisellä runonäytelmällään Le Passant (1869), jossa Sarah Bernhardt esiintyi ensi kerran ja herätti huomiota. Coppéen myöhäisemmistä näytelmistä menestyivät Severo Torelli (1883), Les Jacobites (1885) ja Pour la Couronne (1895). Pysyvä kirjallinen arvo on hänen kaksinäytöksisellä draamallaan Le luthier de Crémone (1876). Coppée on julkaissut lyyrilliset runokokoelmat Le Reliquaire (1866), Les Intimités (1868), Les Humbles (1872), L’Arriére-saison (1890) sekä runollisia kertomuksia ja romaaneja. Coppéesta tuli 1884 Ranskan akatemian jäsen.
Aiheesta muualla

Kuvia tai muita tiedostoja aiheesta François Coppée Wikimedia Commonsissa
Litiumpolymeeriakku

Litiumpolymeeriakku tai litiumionipolymeeriakku on litiumioniakku, jossa litiumioniakuissa tavallisesti käytetty orgaaninen elektrolyytti on korvattu polymeerisellä elektrolyytillä. Polymeerisen elektrolyytin käytössä ideana on, ettei se ole nestemäistä, kuten tavallisissa litiumioniakuissa käytetty orgaaninen liuos, vaan kiinteää. Kiinteä polymeerielektrolyytti (SPE) voidaan valmistaa eri materiaaleista, kuten esimerkiksi polyetyleenioksidista (PEO), polyakryylinitriilistä (PAN), polymetyylimetakrylaatista (PMMA) tai polyvinylideenifluoridista (PVdF).
Hyödyt

Litiumpolymeeriakku on tavanomaista litiumioniakkua turvallisempi, sillä elektrolyytin vuotovaaraa ei ole. Akusta on tällöin myös mahdollista tehdä taipuisa, lähes minkä tahansa muotoinen ja kevyt, sillä se ei välttämättä vaadi suojaavaa metallikuorta päälle korkean rasituksen kestonsa vuoksi. Polymeerisen elektrolyytin on tarkoitus helpottaa näistä syistä myös erittäin pienikokoisten, jopa kalvomaisten akkujen valmistusta. Orgaaniset elektrolyytit johtavat aina ionien lisäksi myös jonkin verran elektroneja, mistä aiheutuu virtahäviöitä. Polymeerisyyden avulla tavoitellaan elektrolyyttiä, joka toimii täydellisenä eristeenä elektroneille, ja samalla vähintään orgaanisten elektrolyyttien tasoisena ionijohtimena.
Nykyisissä kaupallisissa litiumpolymeeriakuissa on käytössä polymeerilisäaineilla geelimäiseksi muutettu orgaaninen elektrolyytti. Kyseinen ratkaisu ei siis ole aito litiumpolymeeriakku termin alkuperäisessä merkityksessä. Geelimäinen elektrolyytti on kompromissi kiinteiden polymeerielektrolyyttien ja perinteisempien orgaanisten välillä. Klassisiin litiumioniakkuihin verrattuna geeliratkaisulla saavutetaan paremman turvallisuuden lisäksi tehokkaampi tilankäyttö ja vähentyneen suojarakennetarpeen myötä kevyempi kotelointi. Ratkaisulla saadaan hyödynnettyä orgaanisille elektrolyyteille ominaista tämänhetkisiin aitoihin polymeeriratkaisuihin verrattuna korkeaa ionijohtavuutta.
Haasteet

Täysin kiinteät polymeerielektrolyytit ovat vielä tutkimusvaiheessa. Niiden ionijohtavuus ei ole vielä tarpeeksi hyvällä tasolla ollakseen käyttökelpoisia litiumioniakuissa. Vuonna 2015 korkeimmat kiinteillä elektrolyyteillä saavutetut ionijohtavuudet olivat vielä luokkaa alle 10−3 S/cm, kun nestemäisillä elektrolyyteillä saavutetaan tähän nähden 3–20-kertainen johtavuus.
Litiumpolymeeriakun huonona puolena on sen pienempi lataussyklien määrä. Litiumioniakulla on noin 1 500 lataussykliä, kun litiumpolymeeriakulla niitä on vain noin 600. Litiumpolymeeriakku vaurioituu hyvin helposti, jos sen jännite laskee liian matalaksi. Yleensä kennon jännite annetaan laskea enintään tasolle 2,8 V, kun se on täydessä varauksessa 4,2 V. Jos jännitteen annetaan laskea matalammaksi, akun sisäinen rakenne vaurioituu ja sen lataussyklien määrä putoaa dramaattisesti. Esimerkiksi lataus-purkusyklillä 4,2 V – 2,0 V akku saavuttaa raja-arvona pidetyn 80 %:n täyttymisasteen rajan jo noin 50 latauskerran jälkeen. Jos lataus-purkusykli on 4,2 V – 1,2 V, niin raja-arvo voi tulla vastaan alle 10 latauskerran jälkeen.
Sovelluskohteet

Litiumpolymeeriakut soveltuvat samoihin käyttökohteisiin kuin litiumioniakut, sillä ne säilyttävät varauksensa yhtä hyvin. Sekä litiumpolymeeri- että litiumioniakun varaus putoaa kuukaudessa noin 5 % täydestä varauksesta. Pienen kokonsa ja helposti muokattavan rakenteensa ansiosta litiumpolymeeriakut soveltuvat hyvin puettavan teknologian virtalähteeksi.
Turvallisuus

Litiumpolymeeriakussa ei ole elektrolyytin vuotovaaraa, joka tavanomaisessa litiumioniakussa on.
Vaurioituessaan litiumpolymeeriakut käyttäytyvät samalla tavalla kuin litiumioniakut. Ne saattavat turvota, syttyä tuleen tai pahimmassa tapauksessa jopa räjähtää. Akun turpoamisen tai tuleen syttymisen voi aiheuttaa liian korkea latausvirta, akun kytkeminen oikosulkuun, liian korkea säilytyslämpötila, tai akun fyysinen vaurioituminen. Turpoamiseen johtavaa elektrolyytin höyrystymistä ei kuitenkaan tapahdu niin helposti kuin tavanomaisilla litiumioniakuilla, sillä polymeerisen elektrolyytin höyrystymispiste on huomattavasti nestemäisiä korkeampi.